Premierul Ungariei, Viktor Orban, a fost atacat cu roşii în timpul unui discurs susţinut la Băile Tuşnad.

Orban a fost atacat de doi tineri de 16 ani, care au fost amendaţi de jandarmi. Cei doi asistau la discurs și spun că nu știu de ce au recurs la acest gest, anunță Realitatea TV.

Premierul Ungariei, Viktor Orban, a participat, sâmbătă, la lucrările Universităţii de Vară ”Balvanyos”, alături de Tokes Laszlo, la o dezbatere modertă de secretarul de stat în Ministerul Afacerilor Externe de la Budapesta, Nemeth Zsolt, cu tema ”Timpul Nostru!”.

Lucrările Universităţii de vară de la Băile Tuşnad se încheie sâmbătă. La eveniment au participat 350 de invitaţi din România, dar şi din Ungaria, Marea Britanie, Italia, Spania, Elveţia, Finlanda, Polonia, Slovacia, Slovenia, Ucraina şi Voivodina.